proxectonos/corpus_dominio_legal_administrativo_tmp huggingface dataset:
23/01/2017 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 11 de xaneiro de 2017 polo que se somete a información pública a solicitude de autorización administrativa previa e de construción dunha instalación de distribución eléctrica no concello de Narón (expediente IN407A 2016/2975-1)

Acordo do 11 de xaneiro de 2017, da Xefatura Territorial da Coruña, polo que se somete a información pública a solicitude de autorización administrativa previa e de construción dunha instalación de distribución eléctrica no concello de Narón (expediente IN407A 2016/2975-1) Expte.: IN407A 2016/2975-1 Solicitante: Unión Fenosa Distribución, S. A. Denominación: aumento de potencia CT Gándara, 1 (15CEQ0). Concello: Narón Características técnicas: Ampliación de potencia do centro de transformación non prefabricado, cunha potencia de 630 kVA e unha relación de tranformación de 15.000/400 V. Lexislación de aplicación: Lei 39/2015, do 1 de outubro, do procedemento administrativo común das administracións públicas (BOE núm.236, do 02/10/2015). Lei 40/2015, do 1 de outubro, de réxime xurídico do sector público (BOE núm.236, do 02/10/2015). Lei 24/2013, do 26 de decembro, do sector eléctrico (BOE núm.310, do 27 de decembro de 2013). Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). Resolución do 19 de febreiro de 2014 pola que se aproba o procedemento de autorización administrativa de construcción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións no Servizo de Enerxía e Minas da Xefatura Territorial de Economía, Emprego e Industria, sita na rúa Vicente Ferrer, 2-2.ª planta, 15071 A Coruña, no prazo de vinte días, a partir do día seguinte ao da última publicación deste acordo. A Coruña Isidoro Martínez Arca Xefe territorial da Coruña
16/01/2017 | Administración LocalConsorcios
Consorcio As Mariñas
Anuncio de aprobación inicial do padrón fiscal da taxa pola recollida de residuos sólidos urbanos correspondente ao cuarto trimestre do ano 2016 que rexerá para o concello de Oleiros, na zona denominada A, que comprende Iñás, Nós, Dorneda e Liáns

O Presidente do Consorcio “As Mariñas” mediante resolución de data 10/01/2017, aprobou inicialmente o Padrón fiscal da taxa pola recollida de residuos sólidos urbanos correspondente ó cuarto trimestre do ano 2016, que rexerá para o Concello de Oleiros, na zona denominada “A”, que comprende Iñás-Nós-Dorneda-Liáns (excepto a Urbanización dos Regos). O Padrón quedará exposto ó público na Sede do Consorcio, sita no Lugar de Bos, naves O Carballal, 4, Guísamo, Bergondo, polo prazo de trinta días, segundo establece o artigo 17.1 do Real Decreto Lexislativo 2/2004 de 5 de marzo polo que se aproba o texto refundido da Lei Reguladora de Facendas Locais, contados a partir do seguinte ó da publicación do presente edicto no Boletín Oficial da Provincia, ós efectos da notificación colectiva conforme ó artigo 102.3 da Lei xeral tributaria. Durante o mencionado prazo poderanse presentar as reclamacións oportunas de conformidade co establecido nos artigos 108 da Lei 7/1985, de 2 de abril, reguladora das bases do réxime local, -modificado pola Lei 57/2003, de 16 de decembro- e 19 do Real Decreto Lexislativo 2/2004 de 5 de marzo. As reclamacións, dirixidas ó Consorcio, poderán presentarse no rexistro xeral do Concello arriba citado. O presente Padrón fiscal entenderase aprobado definitivamente si, no prazo de exposición ó público, non se presentase reclamación algunha. Bergondo, 10 de xaneiro de 2017 O Presidente José Antonio Santiso Miramontes
16/01/2017 | Administración LocalConsorcios
Consorcio As Mariñas
Anuncio de aprobación inicial do padrón fiscal da taxa pola recollida de residuos sólidos urbanos correspondente ao cuarto trimestre do ano 2016 que rexerá para o Concello de Cambre

O Presidente do Consorcio “As Mariñas” mediante Resolución de data 10/01/2017, aprobou inicialmente o Padrón fiscal da taxa pola recollida de residuos sólidos urbanos correspondente ó cuarto trimestre do ano 2016, que rexerá para o Concello de Cambre. O Padrón quedará exposto ó público na Sede do Consorcio, sita no Lugar de Bos, naves O Carballal, 4, Guísamo, Bergondo, polo prazo de trinta días, segundo establece o artigo 17.1 do Real Decreto Lexislativo 2/2004 de 5 de marzo polo que se aproba o texto refundido da Lei Reguladora de Facendas Locais, contados a partir do seguinte ó da publicación do presente edicto no Boletín Oficial da Provincia, ós efectos da notificación colectiva conforme ó artigo 102.3 da Lei xeral tributaria. Durante o mencionado prazo poderanse presentar as reclamacións oportunas de conformidade co establecido nos artigos 108 da Lei 7/1985, de 2 de abril, reguladora das bases do réxime local, -modificado pola Lei 57/2003, de 16 de decembro- e 19 do Real Decreto Lexislativo 2/2004 de 5 de marzo. As reclamacións, dirixidas ó Consorcio, poderán presentarse no rexistro xeral do Concello arriba citado. O presente Padrón fiscal entenderase aprobado definitivamente si, no prazo de exposición ó público, non se presentase reclamación algunha. Bergondo, 10 de xaneiro de 2017 O Presidente José Antonio Santiso Miramontes
16/01/2017 | Administración LocalMunicipal
Pontedeume
Anuncio de información pública de proxecto de obras “Renovación de tubaxes de conducción xeral en Cabría” incluída no PAS 2015

Aprobado inicialmente o proxecto de obras “RENOVACIÓN DE TUBAXES DE CONDUCCIÓN XERAL EN CABRÍA” (PAS 2015), por acordo do Pleno do Concello de data 16/12/2015 e aprobado o proxecto de obras “RENOVACIÓN DE TUBAXES DE CONDUCCIÓN XERAL EN CABRÍA (REV.01)” (PAS 2015), mediante decreto de alcaldía 693/2016 de data 10 de outubro de 2016, sométese a información pública polo prazo de 20 días a contar dende o día seguinte ao da publicación do presente anuncio no Boletín Oficial da Provincia de A Coruña. Durante dito prazo podrá ser examinado o proxecto de obra por calquera interesado na dependencias municipales para que se formulen as alegacións que se estimen pertinentes. Pontedeume, a 10 de xaneiro de 2017 O Alcalde, Don Bernardo Fernández Piñeiro
16/01/2017 | Administración LocalMunicipal
Mugardos
Ficheiros de datos de carácter persoal: creación de ficheiro plataforma web para información a los ciudadanos

O Concello Pleno, en sesión realizada o día 29.12.2016, adoptou o seguinte acordo: “PRIMEIRO.- Crear conforme á Lei Orgánica 15/1999, do 13 de decembro, de Protección de Datos de Carácter Persoal, os ficheiros de datos de carácter persoal do concello de Mugardos que se contemplan no Anexo, esto é, PLATAFORMA WEB PARA INFORMACIÓN A LOS CIUDADANOS, e solicitar a súa inscrición no Rexistro Xeral de Protección de Datos. SEGUNDO.- Publicar integramente o contido do acordo no Boletín Oficial da Provincia, polo prazo de trinta días hábiles, a efectos de reclamacións, entendendose definitivamente adoptado o acordo definitivo, sin necesidade de novo acordo, no suposto de que non se presenten reclamacións. TERCEIRO.- Notificar á Axencia Española de Protección de Datos o contido do Acordo adoptado.” Mugardos, 10 de xaneiro de 2017 A ALCALDESA, ASDO) MARÍA DEL PILAR DÍAZ OTERO
16/01/2017 | Administración LocalMunicipal
Trazo
Exposición pública padrón taxas servizos subministración de auga, conservación de contadores, canon da auga, coeficiente de vertedura e saneamento

Configurado pola empresa concesionaria do servizo de subministración domiciliaria de auga potable e saneamento o Padrón das taxas polos servizos de subministración de auga, conservación de contadores, canon da auga, coeficiente de verteduras e saneamento, correspondente ao 4º trimestre de 2016, o citado Padrón estará a disposición do público durante 15 dias a contar dende a data de publicación do presente anuncio no BOP na Oficina de ESPINA&DELFIN, S. L., sita na rúa VIAÑO PEQUEÑO, 14, en horario de 9:00 a 13:30 horas, os mércores, para que os interesados poidan examinalo, e, no seu caso, formular as reclamacións oportunas. Contra os recibos que contén o padrón, poderá formularse perante o Sr. Alcalde, o recurso de reposición previo ao contencioso-administrativo do artígo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia tamén no prazo dun mes dende que se entenda producida a notificación, consonte co disposto no artígo 49.7 do Decreto 136/2012, polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos de notificación expresa ao abeiro do disposto no artígo 102.3 da Lei 58/2003, de 17 de decembro, xeral tributaria e de anuncio de cobranza segundo o disposto no artígo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA&DELFIN, S. L. abertas ao público de 9:00 a 13:30 horas os mércores. Transcorrido o período voluntario de pago establecido, ata o 31 de marzo de 2017, as débedas pendentes esixiránse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola Consellería competente en materia de facenda da Xunta de Galicia. TRAZO, a 11 de xaneiro de 2017 O Alcalde, José Dafonte Varela
16/01/2017 | Administración LocalMunicipal
Pontedeume
Información pública aprobación proxecto de obras “Mellora e pavimentación no núcleo de Valdeviñatos”, incluída no PAS 2015

Aprobado inicialmente o proxecto de obras “MELLORA E PAVIMENTACIÓN DOS VIAIS NO NÚCLEO DE VALDEVIÑATOS” (PAS 2015), por acordo do Pleno do Concello de data 16/12/2015, sométese a información pública polo prazo de 20 días a contar dende o día seguinte ao da publicación do presente anuncio no Boletín Oficial da Provincia de A Coruña. Durante dito prazo podrá ser examinado o proxecto de obra por calquera interesado na dependencias municipales para que se formulen as alegacións que se estimen pertinentes. Pontedeume, a 10 de xaneiro de 2017 O Alcalde, Don Bernardo Fernández Piñeiro
16/01/2017 | Administración LocalMunicipal
Ferrol
Secretaría Xeral
Decreto de substitución do alcalde

Dado que me ausentarei do Concello o día 10 de xaneiro de 2017, e coa finalidade de cumprir o exposto no artigo 47 do Regulamento de organización, funcionamento e réxime xurídico sobre substitucións nas funcións da Alcaldía, é polo que nomeo a D. Jorge Patricio Marinetto Amekran, 1º Tenente de Alcalde, para que me substitúa durante a miña ausencia. Así o manda e asina o Ilmo. Sr. Alcalde-Presidente do Concello de Ferrol no Pazo Municipal a nove de xaneiro de dous mil dezasete. O Alcalde Don Jorge Juan Suárez Fernández
16/01/2017 | Administración LocalMunicipal
Mugardos
Aprobación rectificación 14ª do inventario de bens municipais

Tendo sido aprobado polo Concello Pleno, en sesión celebrada o día 29.12.2016 a rectificación 14ª do inventario de Bens Municipais do Concello de Mugardos, sométese a información pública por un prazo de quince días hábiles, a contar dende o seguinte ao da inserción do presente anuncio no Boletín Oficial da Provincia, aos efectos de que polos/as interesados/as se poidan formular as reclamacións ou alegacións que consideren oportunas. Caso de non presentarse reclamación algunha, entenderase definitivamente aprobado sen necesidade de novo acordo. Mugardos, 10 de xaneiro de 2017. A ALCALDESA, ASDO) MARÍA DEL PILAR DÍAZ OTERO
16/01/2017 | Administración LocalMunicipal
Ferrol
Secretaría Xeral
Decreto de substitución do alcalde

Dado que me ausentarei do Concello o día 30 de decembro de 2016, e coa finalidade de cumprir o exposto no artigo 47 do Regulamento de organización, funcionamento e réxime xurídico sobre substitucións nas funcións da Alcaldía, é polo que nomeo a D. Alejandro Felix Serarols Dolara, 1º Tenente de Alcalde, para que me substitúa durante a miña ausencia. Así o manda e asina o Ilmo. Sr. Alcalde-Presidente do Concello de Ferrol no Pazo Municipal a vinte e nove de decembro de dous mil dezaseis. O Mohamed Laarbi Nardini Murall
16/01/2017 | Administración LocalMunicipal
As Pontes de García Rodríguez
Secretaría
Diversas substitucións a prol da 1ª tenente alcalde María Montserrat García Chavarría

Mediante este anuncio faise público, de acordo co previsto no artigo 44.2, en relación co 47, ambos os dous do Regulamento de organización, funcionamento e réxime xurídico das entidades locais, aprobado por Real decreto 2568/1986, do 28 de novembro, que mediante resolución da Alcaldía nº 2342/2016, do día 27/12/2016 designouse como substituta nas funcións da Alcaldía o día 28/12/2016, á primeira tenente de alcalde María Montserrat García Chavarría; mediante resolución da Alcaldía nº 2369/2016, do día 29/12/2016 designouse como substituta nas funcións da Alcaldía do día 30/12/2016 á primeira tenente de alcalde María Montserrat García Chavarría e mediante resolución da Alcaldía nº 18/2017, do día 10/01/2017 designouse como substituta na Presidencia do Pleno ordidnario do día 11/07/2016 á primeira tenente de alcalde María Montserrat García Chavarría. As Pontes Pablo German Telegaru Corcan, 11 de xaneiro de 2017 O concelleiro delegado da Área de Réxime Interno e Recursos Humanos José Alén Álvarez
27/01/2017 | Administración LocalMunicipal
Santa Comba
Publicación anuncio adxudicación obra POS 2016

a) Organismo: Concello de Santa Comba (A Coruña). b) Dependencia que tramita o expediente: secretaría municipal -adxunto a secretaría- c) Número de expediente: 16.2100.0177.0 / 1/2016 (POS 2016) d) Dirección de internet do perfil de contratante: http://santacomba.es ou a Plataforma de Contratos Públicos de Galicia a) Tipo: obras. b) Descrición: Plan xeral de pavimentación 2015-2018: camiño de Guldrís a Rieiro, de Outeiro a Tapia, do Vento a Montouto e outros c) Lote (de ser o caso): Non procede. d) CPV (Referencia de nomenclatura): 45233220-7 (Traballos de pavimentación de estradas/ Trabajos de pavimentación de carreteras) e) Acordo marco (se procede): Non procede. f) Sistema dinámico de adquisicións (se procede): Non procede. g) Medio de publicación do anuncio de licitación: BOP, Perfil de Contratante e xornal de maior tiraxe da CCAA h) Data de publicación do anuncio de licitación: BOP núm.141, do 27/07/2016; Perfil de contratante: 27/07/2016 El Correo Gallego do 03/08/2016 a) Tramitación: ordinaria. b) Procedemento: procedemento aberto, cun único criterio de valoración: factor prezo.4. Valor estimado do contrato: 178072,02 euros.5. Orzamento base de licitación: Importe neto: 178072,02 euros. Importe total: 215467,14 euros. a) Data de adxudicación: 15/12/2016 b) Data de formalización do contrato: 20 de decembro de 2016 c) Contratista: Movimientos de Áridos y Construcciones de Arosa, SL. d) Importe ou canon de adxudicación. Importe neto: 119984,92 euros. Importe total: 145181,75 euros. e) Vantaxes da oferta adxudicataria: o prezo máis baixo. En Santa Comba, 20/12/2016 A alcaldesa María Josefa Pose Rodríguez
27/01/2017 | Administración LocalMunicipal
Cedeira
Anuncio padrón aboados subministro de auga e sumidoiros terceiro trimestre 2016

Mediante o acordo da Xunta de Goberno Local de data 16 de xaneiro de 2016 foi aprobado o padrón de aboados correspondente ó 3º trimestre del año 2016 polo subministro de auga e sumidoiros por un total xeral de contratos de 4.278 e un importe total de 186.685,88 € e a publicación deste Padrón no taboleiro de anuncios deste Concello durante o prazo de 15 días, a efectos de reclamacións. No caso de non presentarse alegación entenderase aprobado definitivamente o acordo provisional. Asemade no recibo da auga inclúese o Canon da Auga, e igualmente advírtese ao contribuínte de que a falta de pago no período voluntario sinalado suporá a esixencia do canon da auga directamente ao contribuínte pola vía de constrinximento pola Consellería competente en materia de facenda da Xunta de Galicia e asemade, indícase que a repercusión do canon da auga poderá ser obxecto de reclamación económico-administrativa ante o órgano económico-administrativo da Comunidad Autónoma de Galicia no prazo de un mes dende que se entenda producida a notificación. Cedeira, 23 de xaneiro de 2016 O Alcalde, Pablo Diego Moreda Gil
27/01/2017 | Administración LocalMunicipal
A Coruña
Área de Rexeneración Urbana e Dereito á Vivenda
Servizo de Vivenda e Rehabilitación
Edicto para a publicación do listado de subvencións á rehabilitación de inmobles concedidas no ano 2016 polo Concello da Coruña

EDICTO SUBVENCIÓNS Á REHABILITACIÓN DE INMOBLES CONCEDIDAS NO ANO 2016 En cumprimento do disposto no artigo 15.1º da Lei 9/2007, de 13 de xuño, de subvencións de Galicia, ditouse resolución de data 19 de xaneiro de 2017 polo tenente de alcalde responsable da área de rexeneración urbana e dereito á vivenda, por delegación da Xunta de Goberno Local (acordo de data 19 de xuño de 2015 publicado no BOP núm.125, do 6 de xullo de 2015), na que se ordenou a publicación na web municipal, no Boletín Oficial da Provincia, e unha reseña da mesma no Diario Oficial e Galicia, do listado das subvencións para a rehabilitación de inmobles concedidas no ano 2016 por este Concello. En consecuencia, faise pública a lista de subvencións citadas, distribuidas en dous apartados segundo os seguintes supostos: I.- Subvención efectuadas mediante convocatorias abertas para o ano 2015 e 2016 ao amparo do establecido no art.93 da Ordenanza de conservación e rehabilitación de inmobles, aprobadas mediante acordo da Xunta de Goberno Local en sesións celebradas en datas 17 de abril de 2015 e 4 de novembro de 2016 (BOP núm.82, do 5 de maio de 2015, e núm.212, do 9 de novembro de 2016), con cargo ás seguintes aplicacións do presuposto municipal de 2016: APLICACIÓN ORZAMENTARIA 30.1522.780.01 - Código de proxecto 2012-4-30-1 APLICACIÓN ORZAMENTARIA 30.1522.780.04 II.–Subvencións concedidas no ano 2016 nas área de rehabilitación declaradas ao amparo do establecido no artigo 95 da Ordenanza de conservación e rehabilitación de inmobles, que se corresponden coas convocatorias dos anos 2015 e 2016, aprobadas mediante acordos da Xunta de Goberno Local en sesións celebradas en datas 4 de decembro de 2015 e 19 de febreiro de 2016 (BOP núm.235, de data 9 de decembro de 2015, e núm.35, de data 23 de febreiro de 2016), de acordo co establecido no artigo 100.2 da citada ordenanza e que foron imputadas aos proxectos que se detallan da seguinte aplicación do presuposto municipal de 2016: APLICACIÓN ORZAMENTARIA 30.1522.780.10 * * * O que se publica para xeral coñecemento. A Coruña, 20 de xaneiro de 2017. O tenente de alcalde responsable da área de rexeneración urbana e dereito á vivenda Xiao Varela Gómez
27/01/2017 | Administración LocalMunicipal
Oleiros
Área Económica
Exposición publica do padrón das taxas de auga, sumidoiro e canon auga 4.º trimestre 21016, zona A

ANUNCIO Aprobación padrón taxa auga, sumidoiro e canon da auga, tercer trimestre 2016, relativo ós inmobles sitos na Zona “A” (parroquias de Iñás, Nós, Dorneda e Liáns (excepto urbanización dos Regos) ÓRGANO E DATA DE APROBACIÓN: resolución da 1.ª tenente de alcalde-delegada de Economía e Facenda nº 128/2017, de data 2 de xaneiro. PRAZO DE EXPOSICIÓN (artigo 102.3 da Lei 58/2003): oficinas do Concello (Área Económica, Parque Víctor Jara, 1, Oleiros). Prazo de quince días, contados a partir do día seguinte ao da publicación deste anuncio no BOP. PRAZO DE INGRESO EN VOLUNTARIA: do 1 de xaneiro do 2017 ao 28 de febreiro do 2017. Transcorrido o prazo de ingreso en voluntaria sen que se efectúe o ingreso, as débedas serán esixidas pola vía de constrinximento, co recargo, xuros de demora e costas de exacción que procedan. A esixencia do canon da auga pola vía de constrinximento, realizarase pola consellería competente en materia de facenda da Xunta de Galicia. RECURSOS CONTRA AS LIQUIDACIÓNS DE TAXAS DE AUGA E SUMIDOIRO: recurso de reposición ante esta Alcaldía no prazo DUN MES, contado dende o día seguinte ó remate da exposición ó público do padrón. Contra a a desestimación do recurso de reposición poderase interpor RECURSO CONTENCIOSO-ADMINISTRATIVO ante o Xulgado do Contencioso-Administrativo de A Coruña. Tamén se poderá interpor calquera outro recurso que se estime conveniente. RECURSOS CONTRA AS LIQUIDACIÓNS DE CANON DA AUGA: reclamación económico-administrativa ante a Xunta Superior de Facenda (Consellería de Facenda da Xunta de Galicia), no prazo DUN MES, contado dende o día seguinte ó remate da exposición ó público do padrón. Oleiros, a 16 de xaneiro do 2017. A 1ª Tte. alcalde-delegada de Economía e Facenda Asdo.: Mª. Marck Khrichef Dalmases
27/01/2017 | Administración LocalMunicipal
Cedeira
Anuncio aprobación padrón subministro de auga e sumidoiros cuarto trimestre 2016

Mediante o acordo da Xunta de Goberno Local de data 16 de xaneiro de 2016 foi aprobado o padrón de aboados correspondente ó 4º trimestre del año 2016 polo subministro de auga e sumidoiros por un total xeral de contratos de 4.359 e un importe total de 174.932,95 € e a publicación deste Padrón no taboleiro de anuncios deste Concello durante o prazo de 15 días, a efectos de reclamacións. No caso de non presentarse alegación entenderase aprobado definitivamente o acordo provisional. Asemade no recibo da auga inclúese o Canon da Auga, e igualmente advírtese ao contribuínte de que a falta de pago no período voluntario sinalado suporá a esixencia do canon da auga directamente ao contribuínte pola vía de constrinximento pola Consellería competente en materia de facenda da Xunta de Galicia e asemade, indícase que a repercusión do canon da auga poderá ser obxecto de reclamación económico-administrativa ante o órgano económico-administrativo da Comunidad Autónoma de Galicia no prazo de un mes dende que se entenda producida a notificación. Cedeira, 23 de xaneiro de 2016 O Alcalde, Pablo Diego Moreda Gil
27/01/2017 | Administración LocalMunicipal
Sada
Alcaldía
Recoñecemento de compatibilidade á concelleira delegada Dª María Pardo Fafián para o exercicio do seu cargo municipal en réxime de dedicación parcial con actividades públicas

O Pleno deste Concello, en sesión ordinaria celebrada o día 24 de novembro de 2016, adoptou, entre outros, o acordo que a continuación se transcribe literalmente na súa parte dispositiva: 1º.- Recoñecer a Dª. María Pardo Fafián, concelleira delegada de Cultura e Praias, a compatibilidade do exercicio deste cargo en réxime de dedicación parcial, coas actividades públicas do seu posto de funcionaria de carreira do Concello de Bergondo, en horario en horario de 8:30 h. a 15:00 h. de luns a venres e os xoves de 15:15 a 17:45, segundo se reflicte na documentación remitida por dito concello.2º.- Dito recoñecemento de compatibilidade queda condicionado a que as respectivas actividades se desenvolvan en todo momento en horario non coincidente co das funcións correspondentes ao cargo de concelleiro delegado, e non supoñan en ningún caso impedimento ou menoscabo do estrito cumprimento dos deberes da concelleira. E para que así conste e produza os efectos oportunos, expido a presente de orde e co visado do sr. Alcalde, a reserva dos termos que resulten da aprobación da acta correspondente, en Sada, a 30 de novembro de 2016>>. Sada, 23 de xaneiro de 2017 O alcalde, Asdo.: Óscar Benito Portela Fernández
27/01/2017 | Administración LocalMunicipal
Arteixo
Secretaría Xeral
Presentación anual das declaracións de incompatibilidades e actividades económicas e a de bens patrimoniais e de participación en sociedades - rexistro número dous corporación 2015-2019-

En cumprimento do establecido no artigo 75.7 da lei 7/1985, do 2 de abril, reguladora das bases do réxime local, faise pública a relación dos concelleiros/as en exercicio da Corporación Municipal de Arteixo que presentaron as declaracións anuais de incompatibilidades e actividades económicas e as de bens patrimoniais e de participación en sociedades de todo tipo, nas datas que se sinala a continuación, atopándose todas elas depositadas na Secretaría Xeral e expostas na páxina web do Concello: Arteixo, 18 de Xaneiro de 2017 O Alcalde-Presidente Carlos Calvelo Martínez
27/01/2017 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Corrección de erro material na convocatoria do proceso selectivo para a elaboración dunha lista para postos de técnico de Administración Xeral (A1)

ANUNCIO CORRECCIÓN DE ERRO MATERIAL NA CONVOCATORIA DO PROCESO SELECTIVO PARA ELABORAR UNHA LISTA PARA POSTOS DE TÉCNICOS DE ADMINISTRACIÓN XERAL (A1) Resolución 2399/2017 do 24/01/2017 pola que se modifica a n.º 805/2017 do 13/01/2017 relativa á convocatoria dun proceso selectivo para a elaboración dunha lista para postos de Técnico de Administración Xeral (A1) Don Valentín González Formoso, Presidente da Deputación Provincial da Coruña, Advertido erro material na resolución 805/2017, do 13/01/2017, RESOLVO: Modificala no seguinte sentido: Ondi di: “Requisitos: Licenciatura universitaria en Dereito, Económicas ou Empresariais, intendente mercantil ou actuario, ou grao oficial universitario equivalente”. Debe dicir: “Requisitos: Licenciatura universitaria en Dereito, Económicas, Políticas ou Empresariais, intendente mercantil ou actuario, ou gao oficial universitario equivalente”. A presente resolución, que pon fin á vía administrativa, é susceptible de interposición de recurso potestativo de reposición perante o presidente, nos termos e prazos sinalados na Lei 39/2015, do 1 de outubro, do Procedemento Administrativo Común das Administracións Públicas; ou directamente de recurso contencioso-administrativo nos termos e prazos sinalados na Lei 29/1998, reguladora da Xurisdición Contencioso-Administrativa. Todo iso, sen prexuízo de que se poida exercitar calquera outro recurso que se estime pertinente.” A Coruña, 25/01/2017. O PRESIDENTE/PDFR 1-10-2015/O DEPUTADO O SECRETARIO D. Antonio Leira Piñeiro D. José Luis Almau Supervía
27/01/2017 | Administración LocalMunicipal
Cambre
Modificación da designación de titular e suplente na Mesa de Contratación Permanente

O Pleno municipal do Concello de Cambre, en sesión ordinaria do día 16 de setembro de 2015, supletoria da correspondente ao día 26 de agosto de 2015, acordou constituír con carácter permanente a Mesa de contratación para asistir ao órgano de contratación na adxudicación dos contratos por procedemento aberto, restrinxido e negociado con publicidade do artigo 177 do texto refundido da Lei dos contratos do sector público, aprobado por RD Lexislativo 3/2011, do 14 de novembro, en todos os expedientes de contratación que se incoen no Concello de Cambre, isto de conformidade co establecido no artigo 320 do antedito RDL 3/2011. Na sesión ordinaria do Pleno municipal do día 28 de decembro de dous mil dezaseis, dentro do punto “3. PARTE DE INFORMACIÓN, CONTROL E FISCALIZACIÓN.–3.1. Informes do equipo de goberno”, deuse conta do escrito rexistrado de entrada ao núm.0/10989 o día 20 de decembro de 2016, presentado polo grupo municipal do BNG, no que se comunica a nova designación de titular e suplente do BNG na Mesa de contratación, tal e como se fai constar a continuación: – Titular: don Constantin Aurelian De Herrera Fernandez Trujillo – Suplente: don Djamel Llusia Astley Dado que a designación dos membros da Mesa de contratación ten carácter permanente, publícase no Boletín Oficial da Provincia para coñecemento xeral, de conformidade co disposto no artigo 21.4 do RD 817/2009, do 8 de maio, polo que se desenvolve parcialmente a Lei 30/2007, do 30 de outubro, de contratos do sector público, e art.79.2 do Regulamento xeral da Lei de contratos das Administracións Públicas aprobado por R. D. 1098/2001, do 12 de outubro. Cambre, 23 de xaneiro de 2017. O alcalde Óscar A. García Patiño
27/01/2017 | Administración LocalMunicipal
Valdoviño
Aprobación inicial de expediente de modificación de créditos 2/2017 MC SC-CE

E D I C T O Aprobado polo Pleno desta Corporación, en sesión ordinaria celebrada o día 20 de xaneiro de 2017, o expediente de modificación de créditos 2/2017 MC SC-CE de crédito extraordinario e suplemento de crédito, dentro do orzamento municipal prorrogado, por un importe de 206.600 €, conforme se establece no RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais, exponse ao público, por prazo de quince días hábiles, na intervención deste Concello, a fin de que durante o mesmo, que comezará a contarse dende o día seguinte ao da inserción do presente edicto no BOP, poidan formularse as reclamacións que se consideren pertinentes, as cales deberán ser dirixidas ao Sr. alcalde-presidente deste Concello. En Valdoviño, a 23 de xaneiro de 2017. O alcalde Asdo.: Alberto González Fernández
27/01/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.54798. Nieves Canedo Periro. Concello de Tordoia

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Nieves Canedo Pereiro solicita de Augas de Galicia a autorización de obras no lugar de Pontepedra, parroquia de Cabaleiros (San Xián), T. M. de Tordoia (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.54798. As obras consistirán na construción dun almacén na parcela de referencia catastral 6609006NH3760N, na zona de policía do río Pontepedra, en materiais de formigón, dúas alturas e cuberta a dúas augas, cunha altura máxima de 9,15 m. l., almacén que se anexa a outra edificación existente. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Tordoia ou nas oficinas deste Servizo, situadas na rúa Tomiño, 16-baixo, onde estará exposto o expediente de que se trata, para que poida ser examinado por quen o desexe. Santiago de Compostela, 12 de xaneiro de 2017. O xefe do ServizoTerritorial Itzel Jativa Cabuti
27/01/2017 | Administración LocalMunicipal
Outes
Anuncio de aprobación definitiva do orzamento 2017

Aprobado definitivamente o orzamento do Concello de Outes para o exercicio 2017 por non terse presentado reclamaciónstralapublicación da súa aprobación inicial no BOP n.º 2, do 3 de xaneiro do 2017, consonte o artigo 169.3 do Real Decreto lexislativo 2/2004, do 5 de marzo, polo aproba o texto refudido da Lei reguladora das FacendasLocais e 20.3 do Real Decreto 500/90, do 20 de abril, procédese á publicación do resumo por capítulos do anteditoorzamento. Na mesma sesión do pleno do 29/12/2016, en cumprimento do artigo 30 da Lei orgánica 2/2012, do 27 de abril, de estabilidade orzamentaria e sustentabilidade financeira, aprobouse o teito de gasto non financeiro para o exercicio 2017 que quedou fixado en 4.673.780,33 €, así como o cadro de persoal da Corporación, procedéndose á súa publicación consonte o artigo 127 do Real decreto lexislativo 781/1986, do 18 de abril, polo que se aproba o texto refundido das disposicións legais vixentes en materia de réxime local. Os que teñan a condición de interesados consonte o artigo 170 do TRLFL poderán interpoñer directamente recurso contencioso-administrativo contra esta aprobación definitiva, perante a sala do contencioso-administrativo do Tribunal Superior de Xustiza de Galicia e no prazo de dous meses desde o seguinte ao da publicación deste anuncio no Boletín Oficial da Provincia (artigo 171 do TRLFL). ESTADO DE GASTOS A) OPERACIÓNS CORRENTES Cap.1. Gastos de persoal. 1.787.021,20 € Cap.2. Gastos en bens correntes e servizos. 1.872.670,00 € Cap.3. Gastos financeiros. 16.400,00 € Cap.4. Transferencias correntes. 130.070,00 € Cap.5. Fondo continxencia. 60.000,00 € B) OPERACIÓNS DE CAPITAL Cap.6. Investimentos reais. 1.047.756,40 € Cap.7. Transferencias de capital. 0,00 € Cap.8. Activos financeiros. 0,00 € Cap.9. Pasivos financeiros. 0,00 € TOTAL GASTOS.4.913.917,60 € ESTADO DE INGRESOS A) OPERACIÓNS CORRENTES Cap.1. Impostos directos. 1.474.496,81 € Cap.2. Impostos indirectos. 10.000,00 € Cap.3. Taxas e outros ingresos. 606.200,00 € Cap.4. Transferencias correntes. 2.040.766,40 € Cap.5. Ingresos patrimoniais. 45.573,00 € B) OPERACIÓNS DE CAPITAL Cap.6. Alleamento de investimentos reais. 0,00 € Cap.7. Transferencias de capital. 509.277,34 € Cap.8. Activos financeiros. 0,00 € Cap.9. Pasivos financeiros. 227.604,05 € TOTAL INGRESOS. 4.913.917,60 € CADRO DE PERSOAL 2017 1.1. Persoal funcionario 1.2. Cadro de persoal laboral temporal * Os postos marcados con este sinal son amortizables por estar suxeitos a un proceso de consolidación de emprego temporal. * Os postos correspondentes á piscina municipal foron obxecto de subrogación do persoal da empresa concesionaria co gallo da asunción da xestión directa do complexo deportivo polo Concello de Outes e quedan suxeitos á realización dos correspondentes procesos selectivos para a súa cobertura definitiva.1.3. Cadro de persoal laboral fixo * Os postos marcados con este sinal están vacantes e suxeitosao proceso de consolidación de emprego temporal antedito. Outes, 25 de xaneiro do 2017. A alcaldesa Asdo.: M.ª Beatriz Molinos Vidal
27/01/2017 | Administración LocalMunicipal
Carnota
Padrón das taxas polos servizos de subministración de auga, canon de auga, rede de sumidoiros e depuración de augas residuais, correspondente ao 4.º trimestre de 2016

Exposición ao público do padrón das taxas polos servizos de subministración de auga, canon de auga, rede de sumidoiros e depuración de augas residuais O Concello de Carnota expón ao público as listas de contribuíntes da taxa polos servizos de subministración de auga, saneamento e depuración, e do canon autonómico da auga correspondente ao 4.º trimestre de 2016 por medio de anuncio na sede electrónica, no taboleiro de editos da Corporación, e no Boletín Oficial da Provincia da Coruña. As persoas e entidades interesadas poderán presentar as suxestións e reclamacións que xulguen oportunas no prazo de 15 días soltos, contados desde a publicación deste anuncio no BOP. De non habelas, as listas entenderanse aprobadas definitivamente. As anteditas listas foron elaboradas pola empresa concesionaria ESPINA & DELFÍN, S. L. e están a disposición das persoas interesadas na casa do Concello de Carnota, Praza de San Gregorio, n.º 19, os mércores de 9.00 a 13.00 horas, e na rúa do Cid, n.º 2-baixo de Muros, de luns a venres de 09.00 a 13.45 horas (excepto os mércores). Este anuncio serve de notificación colectiva a todos os contribuíntes consonte o artigo 102.3 da Lei 58/2003, do 17 de decembro, xeral tributaria, e de anuncio de cobranza consonte o artigo 24 do Regulamento xeral de recadación (Rd 939/2005, do 29 de xullo). Contra a aprobación definitiva das listas das anteditas taxas municipais, as persoas interesadas poderán interpoñer recurso de reposición, previo ao contencioso-administrativo, perante a Xunta de Goberno Local do Concello durante o prazo dun mes que se contará desde que remate o prazo desta exposición ao público (artigo 14 da Lei reguladora das facendas locais (Rd 2/2004, do 5 de marzo). Contra a liquidación do canon autonómico da auga, pódese interpoñer reclamación económico-administrativa perante o órgano económico-administrativo da Comunidade Autónoma de Galicia tamén no prazo dun mes desde que se entende producida a notificación (artigo 49.7 do Decreto da Xunta de Galicia 136/2012, do 31 de maio). O pago das taxas e do canon pódese realizar nas oficinas de ESPINA & DELFÍN, S. L. situadas na Praza de San Gregorio n.º 19 (edificio do Concello) en Carnota, de 9.30 a 13.30 horas, os mércores, ou nas da rúa do Cid, n.º 2-baixo en Muros de luns a venres (excepto os mércores) de 09.00 a 13.45 horas. O período voluntario de pagamento é de un mes a partir do día en que finalice a exposición ao público dos padróns. Transcorrido ese período, as débedas pendentes esixiranse pola vía de constrinximento co recargo de prema, os xuros de mora e as custas que se produzan. No tocante ao canon da auga, a vía de constrinximento será realizada pola Consellería de Facenda da Xunta de Galicia. Carnota, 24 de xaneiro de 2017. O alcalde Asdo.: Ramón Noceda Caamaño
27/01/2017 | Administración LocalMunicipal
Mesía
Aprobación do padrón fiscal das taxas polo servizo de abastecemento de auga, saneamento e canon de auga

En data 23 de xaneiro de 2017 o Sr. alcalde ditou o decreto n.º 16/2017 que literalmente se transcribe: “Visto o padrón fiscal da taxa polo servizo de abastecemento de auga, saneamento e canon de auga correspondente ao 4.º trimestre do 2016, de conformidade co artigo 21.1 s) da Lei 7/1985, de 2 abril, resolvo: Primeiro. –Aprobar o padrón das taxas polo servizo de abastecemento de auga, saneamento e canon da auga correspondente ao cuarto trimestre de 2016. Segundo. –Expor ó público todos os datos incorporados ó padrón que se aproba, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Terceiro. –Establecer o período de cobramento en período voluntario, que abranguerá dende o 10 de febreiro de 2017 ó 10 de abril de 2017. Transcorrido o mesmo procederase a esixir os xuros de mora e os recargos que legalmente procedan, de acordo co previsto no artigo 28 da Lei xeral tributaria. Cuarto. –A falta de pagamento en período voluntario do canon da auga suporá a esixencia directamente ao contribuínte pola vía e constrinximento pola consellería competente en materia de facenda da Xunta de Galicia. A repercusión do canon de auga poderá ser obxecto de reclamación económico-administrativa ante a Xunta Superior de Facenda (Consellería de Facenda) da Xunta de Galicia, no prazo de 1 mes dende o día seguinte ó remate da exposición ó público do padrón. Quinto. –Contra as liquidacións incorporadas ó padrón todos os interesados poderán interpor recurso de reposición ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo dun mes, contado dende o día seguinte ó remate da exposición ó público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo de un mes dende a súa interposición. Contra a desestimación presunta do recurso poderase interpor recurso contencioso-administrativo ante o Xulgado do Contencioso-Administrativo de A Coruña, no prazo de dous meses, dende a notificación da resolución expresa, ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdición contencioso - administrativa. Tamén se poderá interpor calquera outro recurso que se estime conveniente.” En Mesía, a 23 de xaneiro de 2017. O alcalde-presidente D. Mariano Iglesias Castro
27/01/2017 | Administración LocalMunicipal
Boqueixón
Exposición pública de padróns de abastecemento de auga e saneamento

ANUNCIO Exposición pública de padróns de abastecemento de auga e saneamento Exposición pública do padrón das taxas polos servizos de subministración de auga, conservación de contadores, canon da auga, coeficiente de vertedura e saneamento Configurado pola empresa concesionaria do servizo de saneamento e por parte do concello os padróns das taxas polos servizos de subministración de auga, conservación de contadores, canon da auga, coeficiente de verteduras e saneamento correspondente ao 4.º trimestre de 2016, estarán a disposición do publico durante 15 días desde a publicación deste anuncio no BOP nas oficinas do Concello de Boqueixón situada no Forte en horario de 8.00 a 15.00 horas, de luns a venres, para que os interesados poidan examinalo e, no seu caso, formular as reclamacións oportunas. Contra estes actos poderá formularse ante o Sr. alcalde, o recurso de reposición previo ao contencioso - administrativo do artigo 14.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, no prazo dun mes, que se contará desde o día seguinte ó da finalización da exposición pública do padrón, nos termos previstos en dito precepto legal. Polo que respecta ó canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia tamén no prazo dun mes desde que se entenda producida a notificación consonte co disposto no art.49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, do 17 de decembro, xeral tributaria; e de anuncio de cobranza segundo o disposto no art.24 do Real decreto 939/2005, do 29 de xullo, que aproba o regulamento xeral de recadación. O pago do recibo de saneamento poderá efectuarse nas oficinas da empresa ESPINA & DELFÍN, S. L. abertas ao público de 9.00 a 13.30 horas, luns e xoves, e os recibos de abastecemento poderán pagarse nas oficinas municipais de luns a venres en horario de 8.00 a 15.00 horas. Transcorridos os períodos voluntarios de pagamento establecidos en cada un dos servizos, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ó canon da auga a vía de constrinximento será realizada pola consellería competente en materia de facenda da Xunta de Galicia. Boqueixón, 24 de xaneiro do 2017. O alcalde Manuel Fernández Munín
27/01/2017 | Administración LocalMunicipal
Paderne
RPT Concello de Paderne

ANUNCIO Relación de postos de traballo do Concello de Paderne Polo Pleno do Concello de Paderne, na sesión de 23 de decembro de 2016, previa mesa de negociación preceptiva, adoptouse o acordo de aprobar a modificación da relación de postos de traballo do Concello de Paderne, sen ningún voto en contra e por maioría absoluta, co fin de adaptar a mesma ao preceptuado no Real decreto-lei 10/2015, do 11 de setembro, polo que se conceden créditos extraordinarios e suplementos de crédito no presuposto do Estado e se adoptan outras medidas en materia de emprego público e de estímulo da economía en canto a modificación do artigo 92 bis da Lei 7/1985, do 2 de abril, reguladora das bases de réxime local para a asunción da Tesourería polo funcionario con habilitación de carácter nacional e regularización de funcións, e todo isto sen prexuízo do que se determine na Lei de orzamentos do Estado para o exercicio 2017. En cumprimento do prevenido no art.202.2, LEI 2/2015, do 29 de abril, do emprego público de Galicia o acordo expúxose ao público polo prazo de vinte días hábiles mediante publicación no BOP da Coruña n.º 244, do 27 de decembro de 2016, quedando elevada a definitiva ao non terse presentado reclamación algunha. PERSOAL FUNCIONARIO PERSOAL LABORAL FIXO Contra este acordo, que esgota a vía administrativa, non caben recursos en vía administrativa, podendo interpoñerse recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, de conformidade co disposto no artigo 10.1 b) da Lei 29/1998, do 13 de xullo, reguladora da xurisdición contencioso-administrativa, no prazo de dous meses dende o día seguinte ao da publicación. En Paderne, a 26 de xaneiro de 2017. O ALCALDE D. César Longo Queijo
27/01/2017 | Administración LocalMunicipal
Negreira
Anuncio relativo á aprobación definitiva das tarifas do servizo municipal de abastecemento de auga para o ano 2017 do Concello de Negreira

Aprobado definitivamente, ó non terse presentado reclamacións, o novo cadro de tarifas dos servizos de subministro de auga e da rede de sumidoiros, que resultou aprobado provisionalmente polo Pleno da Corporación de data 09 de novembro de 2015, publícase seguidamente o referido cadro de tarifas ó abeiro do establecido no artigo 17 do RDL 2/2004, de 5 de marzo, polo que se aproba o Texto Refundido da Lei Reguladora das Facendas Locais. Realízase o cálculo para a acometida normal de 5,00 m. de lonxitude máxima (1 a 5 m.) MATERIAIS - Collarín de toma - Enlaces - Tubería de P. E. B. D.: 1 a 5 m. - Chave de paso - Arquetilla de 15 x 25 cm. OBRA CIVIL - Arqueta para colocación de tapa de 15 x 25 - 1 a 5 metros lineais de gabia (apertura, peche e reposición de pavimento) Fanse prezos diferentes dependendo do diámetro da acometida e do tipo de reposición a realizar na gabia. Instalación en batería de contadores ou similar - Contador. - Válvula antiretorno - Pezas de conexión TOTAL 13/15 mm.73,04 €/ud.20 mm.91.52 €/ud. Farase presuposto para cada caso. Negreira, 17 de xaneiro de 2017 Jorge Jesús Tuñas Caamaño Alcalde-Presidente
19/01/2017 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 10 de xaneiro de 2017 da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Sobrado dos Monxes (expediente IN407A 2015/298-1)

Outorgada a declaración de utilidade pública que leva implícita a urxente ocupación dos bens e dereitos afectados pola instalación eléctrica denominada LMT. CT. RBT. O Cepo, O Lago e Portocabán, no concello de Sobrado dos Monxes (expediente IN407A 2015/298-1), por resolución desta xefatura territorial, do 30 de xuño de 2016, a favor da entidade beneficiaria Unión Fenosa Distribución, S. A., con enderezo en Avenida de Arteixo 171 – 15007 da Coruña. Esta xefatura territorial acorda sinalar os días 21, 22 e 23 de marzo de 2017 para o levantamento das actas previas á ocupación, de conformidade cos artigos 52 da Lei de expropiación forzosa, do 16 de decembro de 1954, e 56 do seu Regulamento, do 26 de Abril de 1957, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se expón xunto con esta resolución no taboleiro de edictos do Concello de Sobrado dos Monxes, deducida da que se someteu a información pública no DOG, no BOP e no xornal La Voz de Galicia de datas 17/12/2015, 03/12/2015 e 28/12/2015, respectivamente, acto ao que deberán concorrer as persoas propietarias ou titulares de dereitos sobre as fincas propostas como afectadas, ás que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da casa consistorial do dito concello. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial del Estado. A Coruña, 10 de xaneiro de 2017 Isidoro Martínez Arca Xefe Territorial da Coruña